stanford-oval/wikipedia huggingface dataset:
XML-tiedonhaku
Menetelmät > Tulosten esittäminen

XML-tiedonhaun tulosten esittäminen eroaa rakenteettomiin dokumentteihin kohdistuvasta tiedonhausta siinä, että löydettyjen elementtien määrä on usein huomattavasti suurempi ja osumia voi löytyä useita samasta dokumentista, jolloin tuloslistaan syntyy päällekkäisyyttä. Haasteena on se, että käyttäjälle pitäisi pystyä toisaalta näyttämään riittävästi relevanttia informaatiota hänen hakunsa kannalta, mutta toisaalta hakutuloslista olisi pidettävä selkeänä.
Hakutulosten päällekkäisyys on erityinen haaste, koska tutkimusten mukaan käyttäjät eivät halua nähdä näitä päällekkäisiä tuloksia ja ne häiritsevät hakutulosten tulkintaa. Tämän vuoksi on kehitetty erilaisia menetelmiä päällekkäisyyksien vähentämiseksi käyttäjälle esitettävistä hakutuloslistoista. Karsimista voidaan suorittaa esimerkiksi näyttämällä vain tietyn tyyppiset tai kaikkein relevanteimmat elementit. Tällaisen raa’an karsimisen lisäksi käytetään monimutkaisempia menetelmiä, jotka huomioivat dokumentin puurakenteen tai järjestävät tuloksia erilaisilla algoritmeilla uudestaan ennen niiden näyttämistä käyttäjälle. Tulosten esittämistä on mahdollista selkeyttää myös niin, että käyttäjälle näytetään vain laajemman tason elementti ja piilotetaan sen alapuolella hierarkiassa olevat elementit oletuksena näkyvistä ja näytetään ne vain pyydettäessä.
Toinen erityispiirre tulosten esittämisessä on se, että hakutulosten konteksti jää helposti hämäräksi hakijalle, koska palautettavat tulokset voivat olla kontekstistaan erotettuja dokumentin osia. Tämän ratkaisemiseksi tulosten esittämiseen on kehitetty menetelmiä, joilla käyttäjälle voidaan näyttää yksittäisten elementtien lisäksi myös niiden laajempi konteksti. Tämä voidaan toteuttaa esimerkiksi esittämällä käyttäjälle hakutuloksen ohessa laajemman kokonaisuuden rakenne tai ryhmittämällä kaikki samasta dokumentista löytyneet osumat yhteen. Kontekstia voidaan vahvistaa myös näyttämällä käyttäjälle koko dokumentti, mutta kohdistamalla näkymä automaattisesti osuman mukaiseen kaikkein relevanteimpaan kohtaan dokumentissa.
XML-tiedonhaku mahdollistaa myös periaatteessa monenlaisia uusia tapoja esittää hakutuloksia esimerkiksi niin, että käyttäjälle kootaan eri lähteistä saaduista elementeistä kokonaan uusia dokumentteja. Tällaiset menetelmät ovat kuitenkin vielä nykyisellään suhteellisen kehittymättömiä ja perinteisemmät tuloslistaukset hallitseva tapa tulosten esittämiseen.
XML-tiedonhaun tutkimuksesta

XML-tiedonhaun tutkimusta on tehty 1990-luvun loppupuolelta lähtien, mutta aktiivisemmin tutkimus on edennyt vuonna 2002 käynnistetyn INEX-ohjelman (the Initiative for the Evaluation of XML Retrieval) myötä. INEX perustettiin alun perin yhteisten XML-tiedonhakujärjestelmien arviointimittareiden luomiseksi ja siitä on kehittynyt keskeinen keskustelufoorumi XML-tiedonhaun tutkijoille ja kanava erilaisten XML-tiedonhakumenetelmien vertailulle. INEX:n puitteissa pidetään myös yllä dokumenttikokoelmia XML-tiedonhaun testaamiseen ja kerätään dataa hakukyselyiden suorittamisesta ja relevanssiarvioista.
INEX:n puitteissa käydään keskustelua ja tutkitaan lukuisia eri XML-tiedonhaun osa-alueita, kuten XML:n hyödyntämistä erilaisten multimediakohteiden hakemisessa. Perinteisempien lähteiden osalta tutkitaan esimerkiksi XML:n hyödyntämistä kirjoihin kohdistuvissa hauissa. XML-tiedonhaun laajentamiseksi on alettu myös tutkia sisällöltään ja skeemoiltaan heterogeenisten XML-tietokantojen yhteishakujen toteuttamista. Näiden lisäksi INEX:n puitteissa tehdään myös käyttäjätutkimusta esimerkiksi keräämällä käyttäjien kokemuksia XML-tiedonhakujärjestelmistä käytöstä ja ideoita XML-tiedonhaun mahdollisista sovelluskohteista.
Suomessa XML-tiedonhaun tutkimus on keskittynyt Tampereen yliopiston TRIM-tutkimuskeskuksen alaisuudessa toimivaan FIRE-tutkimusryhmään (Finnish Information Retrieval Expert Group). FIRE:n TRIX-tutkimusprojektissa on tutkittu XML-tiedonhausta muun muassa indeksointia, hakujärjestelmiä, kyselykieliä, kontekstualisointia relevanssilajittelussa ja evaluointimenetelmiä. Myös FIRE:n OlapXML- ja InferXML-projekteissa on tutkittu XML-tiedonhakuun liittyviä kysymyksiä.
Aiheesta muualla

INEX-hankkeen kotisivut (Arkistoitu – Internet Archive)
Yucatán

| Yucatán Estado Libre y Soberano de Yucatán |
| --- | --- |

 Lippu:  Vaakuna
 Yucatánin sijainti Meksikossa
Valtio:  Meksiko
Osavaltio:  Yucatán
Liittynyt Meksikoon:  1823
Järjestys:  8.
Hallinto:  
 – hallinnollinen keskus:  Mérida
 – suurin kaupunki:  Mérida
 – Kuvernööri:  
 – Senaattorit:  
Pinta-ala:  39 612 km²
Väkiluku (2015):  2 097 175
 – väestötiheys:  52,9 as./km²
Lyhenteet:  
 – postitunnus:  97
 – ISO 3166:  MX-YUC
 
yucatan.gob.mx
Yucatán on yksi Meksikon 31 osavaltiosta. Se sijaitsee Jukatanin niemimaan pohjoisosassa. Osavaltion pääkaupunki on Mérida. Osavaltion pinta-ala on 39 612 neliökilometriä ja asukasluku oli noin kaksi miljoonaa vuonna 2015.
1900-luvun puoliväliin asti Yucatánin ainoat yhteydet muuhun maailmaan olivat meritiet. 1960-luvulla sinne tuli ensimmäisiä kaupallisia lentoja. Cozumelin ja Cancúniin naapuriosavaltio Quintana Roohon rakennettiin lentokentät 1980-luvulla, ja siitä alkoi merkittävien matkailutulojen virta.
Aiheesta muualla

Kuvia tai muita tiedostoja aiheesta Yucatán Wikimedia Commonsissa
Chris Brown (laulaja)

| Chris Brown |
| --- | --- |
 Chris Brown esiintymässä Sydneyssä, Australiassa vuonna 2012.
Henkilötiedot
Syntynyt: 5. toukokuuta 1989 (ikä 35) Tappahannock, Virginia, Yhdysvallat
Ammatti:  laulaja-lauluntekijä rap-artisti näyttelijä tanssija
Muusikko
Aktiivisena:  2004–
Tyylilajit:  R&B, pop, rap, dance
Levy-yhtiöt:  Jive Records Zomba Label Group RCA Records
Aiheesta muualla
www.chrisbrownworld.com
  [ Muokkaa Wikidatassa ] [ ohje ]  
Christopher ”Chris” Maurice Brown (s. 5. toukokuuta 1989 Tappahannock, Virginia, Yhdysvallat) on yhdysvaltalainen R&B/pop-laulaja, tanssija ja näyttelijä. Brown on myynyt maailmanlaajuisesti yli kuusi miljoonaa albumia.
Ura > 2005–2006: Debyyttialbumi ja keikkailu

Chris Brownin nimikkodebyyttialbumi julkaistiin 29. marraskuuta 2005. Ilmestyttyään albumi sijoittui Billboard 200 -listan kakkossijalle. Albumia myytiin ensimmäisen viikon aikana 154 000 kappaletta. Syyskuussa 2005 julkaistiin Brownin debyyttisingle ”Run It!”, jolla vierailee rap-artisti Juelz Santana. Singlen on tuottanut Scott Storch. Single sijoittui heti monien listojen kymmenen kärkeen. Seuraava single oli ”Gimme That”, josta julkaistiin myöhemmin remixversio, jolla vieraili Lil Wayne. Neljäs single ”Say Goodbye” sijoittui Billboard Hot 100 -listalla sijalle 10. Viimeinen single ”Poppin’” jäi 40. parhaan ulkopuolelle listoilla.
Kesäkuun 13. päivänä 2006 julkaistiin Brownin Chris Brown’s Journey -niminen keikkailu DVD. DVD:llä oli muun muassa Brownin Englannin ja Japanin keikkoja sekä Brownin ensimmäinen kerta Grammy Awardsissa. DVD:llä oli myös musiikkivideoiden kulissien takana -kohtauksia jossa vieraili muun muassa Brownin pikkuveli Migu Brown.
Ura > 2007–2008: Exclusive

Brownin toinen studioalbumi Exclusive julkaistiin marraskuussa 2007. Albumi sjoittui Billboard 200 -listan 4. sijalle myytyään ensimmäisellä viikollaan 294 498 kappaletta. Albumia on myyty lähes kaksi miljoonaa kappaletta ja se on ylittänyt platinarajan. Albumin ensimmäinen single ”Wall to Wall” julkaistiin 28. toukokuuta 2007. Single ei menestynyt erityisen hyvin, sillä se sijoittui vasta sijalle 79 Billboard Hot 100 -listalla. Toinen single ”Kiss Kiss” (mukana T-Pain) menestyi paremmin sijoittuen Billboard Hot 100 -listan kärkeen, kolmeksi viikoksi. Single sijoittui hyvin myös Kanadassa, Australiassa ja Uudessa-Seelannissa. ”Kiss Kiss” on Brownin parhaiten sijoittuneita kappaleita. Joulukuussa julkaistiin kolmas single ”With You”.
3. kesäkuuta 2008 albumi julkaistiin uudelleen nimellä Exclusive: The Forever Edition. Uudelleen julkaisulta julkaistu debyyttisingle ”Forever” sijoittui toiselle sijalle Yhdysvaltain ja Kanadan listaoilla. Toinen uudelleen julkaisulta julkaistu single oli ”Super Human”, jolla vieraiee Keri Hilson.
Ura > 2009: Graffiti-albumi ja väkivaltatapaus

Brownin seuraava studioalbumi Graffiti julkaistiin joulukuussa 2009. Albumin ensimmäinen single ”I Can Transform Ya” julkaistiin 29. syyskuuta 2009. Singlellä vierailevat Lil Wayne ja Swizz Beatz. Swizz Beatz vastaa myös kappaleen tuotannosta. ”I Can Transform Ya” sijoittui sijalle 20 Billboard Hot 100 -listalla. Albumin toinen ”Crawl”-niminen single julkaistiin 24. marraskuuta.
Chris Brown pidätettiin ex-tyttöystävänsä Rihannan pahoinpitelystä sunnuntaina 8. helmikuuta 2009. Rihannalle jäi ruhjeita käsivarsiin ja kasvoihin. Brown uhkasi myös tappaa Rihannan. Riita alkoi siitä, kun Rihanna löysi Brownin puhelimesta viestin tämän ex-tyttöystävältä. Brown välttyi vankilalta, mutta sai viiden vuoden ehdollisen vankilatuomion ja joutui suorittamaan kuuden kuukauden yhdyskuntapalvelun graffiteja, tienvarsia ja ajoneuvoja putsaten. Brown joutui myös käymään vuoden mittaisen parisuhdeväkivaltakurssin ja maksamaan sakkoja teoistaan.
Ura > 2010–2011: F.A.M.E.

Brownin neljäs studioalbumi F.A.M.E. julkaistiin maaliskuussa 2011. Sen ensimmäinen single ”Yeah 3x” julkaistiin 25. lokakuuta 2010. Single sijoittui sijalle 15 Yhdysvaltain Billboard Hot 100 -listalla. Kappale on tyyliltään dancepopia ja sen tuotannosta vastasi yhdysvaltalainen musiikkituottaja DJ Frank E. Albumin toinen single ”Look at Me Now” julkaistiin 1. helmikuuta 2011. Singlellä vierailevat Busta Rhymes ja Lil Wayne. Tämä single sijoittui Billboard Hot 100 -listan sijalle 6. Albumin kolmas single ”Beautiful People” julkaistiin 11. maaliskuuta 2011.
Ura > 2014– Väkivaltaa ja raiskaussyytös

Vuonna 2014 Brown hakkasi miehen hotellin edustalla Washingtonissa ja vuonna 2016 häntä syytettiin naisen pahoinpitelystä Las Vegasissa. Brown linnoittautui 30. elokuuta Los Angelesin asuntoonsa, jossa hänen väitettiin uhanneen aseella naista.
Lehtitietojen mukaan Brown pidätettiin 22. tammikuuta 2019 Pariisissa ja häntä syytettiin 15. tammikuuta tapahtuneesta raiskauksesta hänen hotellihuoneessaan. Myös samaan aikaan huoneessa olleet kaksi muuta miestä pidätettiin.
Yksityiselämä

Brownilla on vuonna 2014 syntynyt tytär suhteestaan malli Nia Gutzmaniin ja vuonna 2019 syntynyt poika, jo päättyneestä suhteestaan malli Ammika Harrisiin.
Diskografia > Albumit

Chris Brown (2005) USA #2
Exclusive (2007) USA #4
Graffiti (2009) USA #7
F.A.M.E. (2011) USA #1
Fortune (2012) USA #1
X (2012) USA #2
Royalty (2014) USA #3
Heartbreak on a Full Moon (2017)
Indigo (2019)
Breezy (2022)
Diskografia > Singlet

| --- | --- |
 "Run It!" (mukana Juelz Santana) (2005) USA #1  "Yo (Excuse Me Miss)" (2005) USA #7  "Gimme That" (feat. Lil Wayne) (2006) USA #15  "Say Goodbye" (2006) USA #10  "Poppin'" (2006) USA #42  "Wall to Wall" (2007) USA #79  "Kiss Kiss" (mukana T-Pain) (2007) USA #1  "With You" (2007) USA #2  "Take You Down" (2008) USA #43  "Forever" (2008) USA #2  "Superhuman" (mukana Keri Hilson) (2008)  "I Can Transform Ya"  (mukana Lil Wayne ja Swizz Beatz)  (2009) USA #20  "Crawl" (2009) USA #53  "Deuces" (mukana Tyga ja Kevin McCall) (2010) USA #15  "Yeah 3x" (2010) USA #15  "No Bullshit" (2011) USA #62  "Look at Me Now" (mukana Lil Wayne ja Busta Rhymes) (2011) USA #6  "Beautiful People" (mukana Benny Benassi) (2011) USA #43  "She Ain't You" (2011) USA #27  "Next 2 You" (mukana Justin Bieber) (2011) USA #26  "Wet the Bed" (mukana Ludacris) (2011) USA #77  "Strip" (mukana Kevin McCall) (2011) USA #39  "Turn Up the Music" (2012) USA #10  "Sweet Love" (2012) USA #89  "Till I Die" (mukana Big Sean & Wiz Khalifa) (2012)  "Don't Wake Me Up" (2012) USA #24  "Don't Judge Me" (2012)  "Fine China" (2013)  "Back To Love" (2019)  "Wobble Up" (mukana Nicki Minaj & G-Eazy) (2019)  "No Guidance" (mukana Drake) (2019)  "Heat" (mukana Gunna) (2019):  Vierailevana artistina Bow Wow – "Shortie Like Mine" (mukana Chris Brown) (2006) USA #9  Lil Mama – "Shawty Get Loose" (mukana T-Pain ja Chris Brown) (2008) USA #10  David Banner – "Get Like Me" (mukana Chris Brown) (2008) USA #16  Ludacris – "What Them Girls Like" (mukana Chris Brown ja Sean Garrett) (2008) USA #33  Nas – "Make the World Go Round" (mukana Chris Brown ja Game) (2008)  T-Pain – "Freeze" (mukana Chris Brown) (2008) USA #38  Teriyaki Boyz – "Work That!" (mukana Pharrell ja Chris Brown) (2009)  Ester Dean – "Drop It Low" (mukana Chris Brown) (2009) USA #38  Juelz Santana – "Back to the Crib" (mukana Chris Brown) (2009)  Twista – "Make a Movie" (mukana Chris Brown) (2010) USA #71  T.I. – "Get Back Up" (mukana Chris Brown) (2010) USA #70  Bow Wow – "Ain't Thinkin' 'Bout You" (mukana Chris Brown) (2010)  Chipmunk – "Champion" (mukana Chris Brown) (2011)  Big Sean – "My Last" (mukana Chris Brown) (2011) USA #30  Keri Hilson – "One Night Stand" (mukana Chris Brown) (2011)  T-Pain – "Best Love Song" (mukana Chris Brown) (2011) USA #33  Game – "Pot of Gold" (mukana Chris Brown) (2011)  Ace Hood – "Body 2 Body" (mukana Chris Brown) (2011) USA #65  New Boyz – "Better With the Lights Off" (mukana Chris Brown) (2011) USA #38  Pitbull – "International Love" (mukana Chris Brown) (2011) USA #13  DJ Khaled – "Legendary" (mukana Chris Brown, Keyshia Cole ja Ne-Yo) (2011)  Fat Joe – "Another Round" (mukana Chris Brown) (2011)  Busta Rhymes – "Why Stop Now" (mukana Chris Brown) (2011)  Nicki Minaj - "Right by My Side" (mukana Chris Brown) (2012)  Deorro - "Five More Hours" (mukana Chris Brown) (2015)
Filmografia > Elokuvat

| Vuosi | Elokuva / TV-elokuva / lyhytelokuva | Rooli |
| --- | --- | --- |
| 2007 | Stomp the Yard | Duron Williams |
| 2007 | This Christmas | Michael ”Baby” Whitfield |
| 2010 | Takers | Jesse Attica |
| 2012 | Think Like a Man | Alex |
| 2013 | Battle of the Year | Rooster |
| 2017 | Chris Brown: Welcome to My Life | omana itsenä |
| 2020 | She Ball |  |
Filmografia > Televisiosarjat

| Vuosi | Sarja | Rooli |
| --- | --- | --- |
| 2006 | One on One | omana itsenä |
| 2006 | Christmas in Washington | omana itsenä |
| 2007 | Chris Brown: Journey to South Africa | omana itsenä |
| 2007 | O.C. | Will Tutt |
| 2008 | Zackin ja Codyn viiden tähden elämää | omana itsenä |
| 2011 | Tosh.0 | omana itsenä |
| 2015 | Real Husbands of Hollywood | omana itsenä |
| 2017 | Black-ish | Rich Youngsta |
Aiheesta muualla

Wikimedia Commonsissa on kuvia tai muita tiedostoja aiheesta .
Chris Brownin kotisivut
Chris Brown Internet Movie Databasessa. (englanniksi)
Chris Brown esiintymässä Seattlessa, Washingtonissa joulukuussa 2005.
Worship Music

| Worship Music Anthrax |
| --- | --- | --- |

Studioalbumin tiedot
 Äänitetty : 2008–2011
 Julkaistu: 13. syyskuuta 2011
 Formaatti: CD, LP ja digitaalinen lataus internetistä
 Tuottaja(t): Anthrax, Scrap 60, Jay Ruston
 Tyylilaji: thrash metal, heavy metal
 Kesto: 65.43
 Levy-yhtiö: Megaforce
Listasijoitukset
  Suomen virallinen lista: 6.
Anthraxin muut studioalbumit
| Caught in a Mosh: BBC Live in Concert 2009 | Worship Music 2011 | Anthems (EP) 2013 |
Singlet albumilta Worship Music
 ”Fight ’Em ’Til You Can’t” Julkaistu: 24. kesäkuuta 2011  ”The Devil You Know” Julkaistu: 9. elokuuta 2011  ”In the End” Julkaistu: 17. marraskuuta 2011  ”I’m Alive” Julkaistu: 4. tammikuuta 2012
Worship Music on Anthraxin kymmenes studioalbumi. Alun perin albumi piti julkaista toukokuussa 2009. Myöhemmin julkaisupäiväksi varmistettiin 13. syyskuuta 2011. Albumin kappale ”Fight ’em ’til You Can’t” julkaistiin 23. kesäkuuta ilmaiseksi yhtyeen nettisivulla.
Albumi ylsi ensimmäisellä listaviikollaan Suomen virallisen listan sijalle 6.
Kappaleet

Worship – 1.40
Earth on Hell – 3.10
The Devil You Know – 4.46
Fight ’Em ’til You Can’t – 5.48
I'm Alive – 5.36
Hymn 1 – 0.38
In the End – 6.48
The Giant – 3.47
Hymn 2 – 0.44
Judas Priest – 6.24
Crawl – 5.28
The Constant – 5.01
Revolution Screams – 6.07
Revolution Scream/New Noise – 4.45 (Limited edition bonus, Refused-cover)
Arvostelut

Metacritic: 75/100
About.com:
Allmusic:
The A.V. Club: B
Nyt.fi:
Imperiumi.net:
Kaaoszine.fi: 7/10
Metalliluola: 8/10
Soundi:
Aiheesta muualla

Worship Music Discogsissa. (englanniksi)
Albumi Worship Music Encyclopaedia Metallum -sivustolla (englanniksi)
Yleisöarkeologia

Vapaaehtoisia kaivamassa arkeologisilla yleisökaivauksilla Aboa Vetus Ars Nova -museossa Turussa.
Yleisöarkeologia tai yhteisöarkeologia on arkeologian suuntaus, joka keskittyy arkeologisen tiedon ja tutkimuksen jakamiseen ammattilaisten ja arkeologiasta kiinnostuneen yleisön välillä. Tyypillinen yleisöarkeologian toimintamalli on yleisökaivaukset, joihin yleensä kuka tahansa voi osallistua arkeologien ohjauksessa ilman aiempaa kokemusta kenttätöistä. Tällaisista yleisökaivauksista on tullut Suomessa vakiintunutta toimintaa 2000-luvulla, ja niitä järjestetään vuosittain. Yleisöarkeologia voi olla kuitenkin muutakin kuin arkeologisiin kenttätöihin osallistumista, kuten erilaisia työpajoja tai vapaaehtoisten tekemää arkeologisten löytöjen putsaamista ja luettelointia yhdessä arkeologien kanssa.
Yleisöarkeologiassa yleisö voi auttaa ammattilaisia arkeologisessa tiedontuottamisessa, mutta yleisöarkeologialla on myös useita positiivisia vaikutuksia yksilöiden ja yhteisöjen hyvinvointiin: yleisöarkeologiseen toimintaan osallistuminen voi lisätä osallistujuen kuuluvuuden tunnetta omalle kotiseudulleen, ja kaivauksiin osallistuminen voi lisätä esimerkiksi merkityksen kokemusta.
Yleisö- vai yhteisöarkeologia?

Yleisöarkeologia on suuntauksena syntynyt Isossa-Britanniassa 1980-luvulla, ja 1990-luvulta lähtien arkeologit ovat toteuttaneet Suomessakin yleisöarkeologiaksi miellettyä toimintaa. Yleisöarkeologian historian takia suuntaukseen liittyy englannin kielestä johtuva terminologinen haaste: englanniksi yleisöarkeologiasta käytetään osittain päällekkäisiä ja osittain erimerkityksisiä käsitteitä public archaeology ja community archaeology, joista ensimmäinen korostaa suuntauksen yleisön suuntaan avointa luonnetta ja jälkimmäinen sitä tosiasiaa, että yleisöarkeologian osallistujat ovat yleensä olemassa olevia yhteisöjä, joiden kanssa arkeologit toimivat. Englanninkielisessä maailmassa public archaeology hahmotetaan usein kattokäsitteeksi kaikelle arkeologian ja yleisön vuorovaikutukselle, kun taas community archaeologylla tarkoitetaan usein rajatummille yleisöille suunnattua kohdistettua arkeologista toimintaa. Yhdysvalloissa taas termillä public archaeology ei tarkoiteta ollenkaan yleisöarkeologiaa vaan julkista arkeologiaa, siis kulttuuriperintöhallintoa. Suomeksi vastaavat termit ovat yleisöarkeologia ja yhteisöarkeologia, ja yleensä niitä käytetään täysin rinnakkain. Suomenkielisessä kirjallisuudessa näillä kahdella termillä on kuitenkin nähty merkitysero niin, että yleisöarkeologia tarkoittaa kaikkea yhteiskunnassa tapahtuvaa arkeologista viestintää ja vuorovaikutusta, kun taas yhteisöarkeologia tarkoittaa rajatummin tietylle yleisölle kohdistettua arkeologista viestintää.  Suomeksi voidaan käyttää myös käsitettä osallistava arkeologia.
Esimerkkejä yleisöarkeologisista hankkeista Suomessa

Suomessa yleisöarkeologisia kaivauksia on tehty etenkin historiallisen ajan kaupunkikohteissa ja maaseudulla kivikauden ja rautakauden kohteilla. 
Esihistoriallisia yleisökaivaushankkeita Suomessa ovat olleet muun muassa Laitilan Vainionmäen merovingiaikaisen polttokenttäkalmiston tutkimushanke, Pirkkalan Tursiannotkon viikinkiaikaisen asuinpaikan kaivaukset sekä Yli-Iin Kierikin vuonna 2005 aloitetut kivikautisen asuinpaikan kaivaukset.
Esimerkkejä historiallisen ajan yleisökaivauksista ovat yleisön osallistuminen Varhainen Turku -hankkeen kaivauksiin 2004 ja 2005 sekä vuodesta 2017 jatkunut Aboa Vetus Ars Nova -museon yleisöarkeologia- ja vapaaehtoistoiminta, Kangasniemen terveyslähteen yleisö- ja koululaiskaivaukset, Mankbyn keskiaikaisen kylätontin tutkimukset Espoossa sekä Inarin II maailmansodan aikaisen sotilassairaalan tutkimukset.
Yli-Iin Kierikkikeskuksessa on rekonstruoitu kivikautisia asumuksia. Kierikin yleisökaivauksissa on tutkittu samanlaisten asumusten jäänteitä.
Yö (Antonionin elokuva)

| Yö> La notte |
| --- | --- |

Ohjaaja:  Michelangelo Antonioni
Käsikirjoittaja:   Michelangelo Antonioni  Ennio Flaiano  Tonino Guerra 
Tuottaja:  Emanuele Cassuto
Säveltäjä:  Giorgio Gaslini
Kuvaaja:  Gianni Di Venanzo
Leikkaaja:  Eraldo Da Roma
Tuotantosuunnittelija:  Piero Zuffi
Pääosat:   Marcello Mastroianni  Jeanne Moreau  Monica Vitti  Bernhard Wicki 
Valmistustiedot
Valmistusmaa:   Italia  Ranska 
Levittäjä:  United Artists Netflix
Ensi-ilta:  1961
Kesto:  122 min
Alkuperäiskieli:  italia
Edeltäjä:  Seikkailu
Seuraaja:  Kuumetta
Aiheesta muualla
IMDb 
Elonet
AllMovie
Infobox OKNimi-testi OK: 
Yö (La notte) on Michelangelo Antonionin elokuva vuodelta 1961. Se on keskimmäinen osa trilogiassa, jonka ensimmäinen elokuva on Seikkailu ja kolmas Kuumetta. Elokuva sai Kultainen karhu -palkinnon  11. Berliinin elokuvajuhlilla, ja elokuvaohjaaja Stanley Kubrick nimesi sen yhdeksi kymmenestä suosikkielokuvastaan.
Elokuva on Antonionin mustavalkoinen mestariteos trilogiassa, joka käsittelee vieraantumista ja yksinäisyyttä. Henkilöhahmot harhailevat Milanossa, jonka talot ja tilat tukevat kerrontaa. Päähenkilö on kirjailija Giovanni (Marcello Mastroianni), joka on saanut juuri kauppoihin uuden kirjansa, mutta on joutunut umpikujaan sekä suhteessaan kirjailijantyöhön että vaimoonsa Lidiaan (Jeanne Moreau). Kirjailijan marxilainen kustantaja on sairaalassa kuolemaisillaan, mutta kirjan julkistamisjuhlassa rikas liikemies haluaisi palkata hänet kirjoittamaan yrityksensä historian. Giovanni flirttailee liikemiehen tyttären Valentinan (Monica Vitti) kanssa. Elokuva päättyy siihen että pariskunta näyttäisi palaavan yhteen.
Näyttelijät

Marcello Mastroianni, Giovanni
Jeanne Moreau, Lidia
Monica Vitti, Valentina
Bernhard Wicki, Tommaso, kustantaja
Maria Pia Luzi, nimetön potilas
Rosy Mazzacurati, Rosy
Jake Dunwoody

| Henkilötiedot |
| --- | --- | --- | --- |
Syntymäaika: 28. syyskuuta 1998 (ikä 26)
Syntymäpaikka: Glossop, Englanti
Pelipaikka: keskikentäpelaaja
Pituus: 180 cm
Seura
Seura: AC Oulu
Junioriseurat
: Manchester City
: Stoke City
Seurat
| Vuodet | Seura | O | (M) |
| 2016–2020 | Stoke City | 0 | (0) |
| 2016 | → Leek Town (laina) | 0 | (0) |
| 2015–2018 | → Curzon Ashton (laina) | 16 | (3) |
| 2020 | Derry City | 6 | (0) |
| 2021 | HIFK | 26 | (1) |
| 2022-2023 | SJK | 50 | (5) |
| 2024- | AC Oulu | 24 | (1) |
Maajoukkue
| 2017-2020 | Pohjois-Irlanti U21 | 15 | (1) |
 Seurajoukkueuran tilastot kattavat vain kansalliset sarjat, päivitetty 12. lokakuuta 2024.  Maajoukkueuran tilastot päivitetty 12. lokakuuta 2024.
Jake Dunwoody (s. 28. syyskuuta 1998 Glossop, Englanti) on englantilainen jalkapalloilija, pelipaikaltaan keskikenttäpelaaja. Hän edustaa Veikkausliiga-joukkue AC Oulua.
Dunwoody kävi Manchester Cityn nuorisoakatemian ja 16-vuotiaasta Stoke Cityn nuorisoakatemian, jonka jälkeen siirtyi Stoke Cityn kirjoille kuitenkin pelaten lainalla Leek Townin ja Curzon Ashtonin riveissä, jotka olivat Englannin liigajärjestelmän ulkopuolisia joukkueita. Kaudella 2020 hän teki sopimuksen Irlannin pääsarjan Derry Cityn kanssa.
Kaudella 2021 Dunwoody siirtyi Suomeen. Hänen ensimäinen seuransa oli Helsingin IFK, jossa hän pelasi yhden kauden 2021. Sen jälkeen hän siirtyi Seinäjoelle SJK:n riveihin, jossa pelasi kaksi kautta. Kaudella 2024 hän pelasi AC Oulussa. Kaikkiaan Dunwoody on pelannut kolmessa suomalaisjoukkueessa Veikkausliigaa sadan ottelun verran ja tehnyt niissä seitsemän maalia.
Dunwoody on pelannut 15 ottelua Pohjois-Irlannin alle 21-vuotiaiden jalkapallomaajoukkueessa ja tehnyt niissä yhden maalin.